**Tábor** (tysk: *Tabor*) er en by i regionen Syd-Böhmen i Tsjekkia. Byen har om lag 34 000 innbyggere (2021).

Navn
----

Tábor er oppkalt etter fjellet Tabor i Israel, som av mange er antatt å være stedet for Kristi forklaring. Navnet ble en del av det tsjekkiske språket, og oversettes i dag som «leir» eller «leirområde».

Historie
--------

Byen ble grunnlagt våren 1420 av Petr Hromádka fra Jistebnice og Jan Bydlínský fra Bydlín, som kom fra den mest radikale fraksjonen av husittene, og som kort tid deretter ble kjent som taboritter. Byen er kjent for årene med uavhengighet og konflikt med kirke og stat, og egalitarismen i bysamfunnet på denne tiden.

Den historiske viktigheten av byen Tábor endte først når byen ble inntatt av kong Georg av Podiebrad i 1452.

Inntil 1918 var Tábor en del av habsburgmonarkiet, i distriktet ved samme navn, et av de 94 *Bezirkshauptmannschaften* i Böhmen.

Geografi
--------

Den historiske delen av byen ligger på toppen av en isolert bakketopp adskilt fra det omliggende landskapet av elven Lužnice, der denne bøyer av fra en nordlig til sørlig retning, samt av innsjøen, som husittene ga det bibelske navnet Jordán. Denne innsjøen, etablert 1492, er det eldste reservoaret av sin type i Sentral-Europa.

Selv om en stor del av de gamle festningsverkene har blitt revet, har Tábor (eller *Hradiště Hory Tábor*, «borgen på Táborfjellet», som det ble kalt i husittperioden) bevart mange minnesmerker fra sin berømte fortid. I sentrum av byen ligger Žižkas torg. Bare veldig smale gater fører til plassen, for å gjøre ankomsten til den mer vanskelig under en potensiell krig. Under plassen finnes en labyrint av tunneler. Befolkningen gravde ut kjellere og tunneler under sine hus og disse ble senere sammenkoblet. En kilometer lang seksjon av tunnelsystemet er åpent for publikum.

Midt på plassen står statuen av Jan Žižka, taborittenes hærfører. Her finnes også kirken *Kostel Proměnění Páně na hoře Tábor* («Kirken for Kristi forklaring på Taborfjellet»), bygget i 1516 i böhmisk renessansestil, samt rådhuset; i forbindelse med dette finnes et museum som inneholder minnesmerker fra husitt-perioden, som for eksempel gårdsvogner som ble ombygd til stridsvogner. Store deler av de gamle befestningene med det gamle Kotnov-tårnet og Bechyně-porten i nærheten av tårnet eksisterer fortsatt.

Tábors distrikter
-----------------

Čekanice, Čelkovice, Hlinice, Horky, Klokoty, Měšice, Náchod, Smyslov, Stoklasná Lhota, Sídliště Nad Lužnicí, Větrovy, Všechov, Zahrádka, Záluží, Zárybničná Lhota.

Vennskapsbyer
-------------

Tábor er vennskapsby med følgende byer:

* Tysklands flagg Konstanz, Tyskland
* Frankrikes flagg Dole, Frankrike
* USAs flagg Orinda, California, Amerikas forente stater
* Østerrikes flagg Wels, Østerrike
* Slovenias flagg Škofja Loka, Slovenia
* Belgias flagg Sint-Niklaas, Belgia

Bilder
------

* Kirke og statue av Roland.Kirke og statue av Roland.
* Tábor sett nordfra, slutten av det 19. århundre, med godt synlige bybefestinger.Tábor sett nordfra, slutten av det 19. århundre, med godt synlige bybefestinger.
* Jan Žižkas plass med rådhus og kirke, 1895.Jan Žižkas plass med rådhus og kirke, 1895.
* Parti fra gamlebyen i Tábor (2007)Parti fra gamlebyen i Tábor (2007)
* Parti av Tabor fra elven Lužnice – 2007Parti av Tabor fra elven Lužnice – 2007
* Monument Jan Hus-skulptør František Bílek (laget 1928)Monument Jan Hus-skulptør František Bílek (laget 1928)
* Cloister Klokoty – vinteren 2007Cloister Klokoty – vinteren 2007
* Gamlebyen.Gamlebyen.
* Landbruksskolen, ca. 1935.Landbruksskolen, ca. 1935.

Referanser
----------

1. ↑  Tsjekkias statistikkbyrå (15. desember 2017) (på cs), *Malý lexikon obcí České republiky - 2017*, Tsjekkias statistikkbyrå, Wikidata Q56284482,
2. ↑  Tsjekkias statistikkbyrå (23. mai 2023) (på cs), *Počet obyvatel v obcích - k 1. 1. 2023*, Praha: Tsjekkias statistikkbyrå, Wikidata Q118612272,
3. ↑  Profous, Antonín (1957). *Místní jména v Čechách: Jejich vznik, původní význam a změny; part 4, S-Ž*. Praha, Tsjekkoslovakia: Czechoslovak Academy of Sciences.
4. ↑  Die postalischen Abstempelungen auf den österreichischen Postwertzeichen-Ausgaben 1867, 1883 und 1890, Wilhelm KLEIN, 1967

Kilder
------

* Augusta, Pavel / Klínková, Hana: *TÁBOR*, ISBN 80-86098-18-4 (Tábor 2001).

Eksterne lenker
---------------

* Offisielt nettsted Rediger på Wikidata

* (en) Tábor – kategori av bilder, video eller lyd på Commons Rediger på Wikidata
* Nettside om byen
* Historiske fotografier
* Tunnelene, med bilder

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Brockhaus Enzyklopädie **·** VIAF **·** GND **·** LCCN **·** NKC **·** GeoNames **·** MusicBrainz
 |